2000 ಕೋಟಿ ಲೆಕ್ಕಕ್ಕೆ ಇಲ್ಲ: ಸಿದ್ದರಾಮಯ್ಯ ಸುದ್ದಿಗೋಷ್ಠಿ ಫುಲ್ ಡಿಟೈಲ್ಸ್ ರಾಜ್ಯದಲ್ಲಿ ಕೊರೊನಾ ನಿಯಂತ್ರಣಕ್ಕಾಗಿ ವಿವಿಧ ಇಲಾಖೆಗಳಿಂದ 4167 ಕೋಟಿ ರೂ. ಖರ್ಚು ಮಾಡಲಾಗಿದೆ. ಆದರೆ ಇವರು ಲೆಕ್ಕ ಕೊಟ್ಟಿರುವುದು ಕೇವಲ 374 ಕೋಟಿ ರೂ. ನನ್ನ ಪ್ರಕಾರ ಸುಮಾರು 2000 ಕೋಟಿ ರೂ. ಸಚಿವರ ಜೇಬು ತುಂಬಿದೆ ಎಂದು ಎಂದು ಮಾಜಿ ಮುಖ್ಯಮಂತ್ರಿ ಹಾಗೂ ವಿಪಕ್ಷ ನಾಯಕ ಸಿದ್ದರಾಮಯ್ಯ ಗಂಭೀರ ಆರೋಪ ಮಾಡಿದ್ದಾರೆ. ಗುರುವಾರ ಸುದ್ದಿಗೋಷ್ಠಿಯಲ್ಲಿ ಮಾತನಾಡಿದ ಅವರು, ಸಮಾಜ ಕಲ್ಯಾಣ ಇಲಾಖೆಯಿಂದ 500 ಕೋಟಿ ರೂ., ಪೊಲೀಸ್ ಸೇರಿದಂತೆ ವಿವಿಧ ಇಲಾಖೆಗಳಿಂದ 500, ಕೋವಿಡ್ ಆರೋಗ್ಯ ಕೇಂದ್ರದಿಂದ 164 ಕೋಟಿ, ಕಂದಾಯ ಇಲಾಖೆಯಿಂದ 1000 ಕೋಟಿ, ಕಾರ್ಮಿಕ ಇಲಾಖೆಯಿಂದ 1100 ಕೋಟಿ, ಜಿಲ್ಲಾಡಳಿತ 700 ಕೋಟಿ, ವೈದ್ಯಕೀಯ ಶಿಕ್ಷಣ ಇಲಾಖೆಯಿಂದ 815 ಕೋಟಿ ರೂ., ಆರೋಗ್ಯ ಇಲಾಖೆ 700 ಕೋಟಿ ರೂ. ವೆಚ್ಚ ಮಾಡಲಾಗಿದೆ ಎಂದು ತೋರಿಸಲಾಗಿದೆ. ವೆಂಟಿಲೇಟರ್ ಖರೀದಿಯಲ್ಲಿ ಅವ್ಯವಹಾರ ಆಗಿಲ್ಲ. ತಂತ್ರಾಂಶ ಭಿನ್ನ ಎಂದು ಸಚಿವರು ಹೇಳಿಕೊಂಡಿದ್ದಾರೆ. ಆದರೆ ಕೇಂದ್ರ ಸರಕಾರ ಕೋವಿಡ್ ಕೇಂದ್ರಗಳಿಗಾಗಿ 50 ಸಾವಿರ ಕೋಟಿ ರೂ. ವೆಚ್ಚದಲ್ಲಿ 2500ಕ್ಕೂ ಅಧಿಕ ವೆಂಟಿಲೇಟರ್ ಖರೀದಿಸಿತ್ತು. ಇದರಿಂದ ಒಂದು ವೆಂಟಿಲೇಟರ್ ಖರೀದಿಗೆ 4 ಲಕ್ಷ ರೂ. ತಗಲುತ್ತದೆ. ತಮಿಳುನಾಡು 4.78 ಲಕ್ಷ ರೂ.ಗೆ ವೆಂಟಿಲೇಟರ್ ಖರೀದಿಸಿದೆ. ಆದರೆ ರಾಜ್ಯ ಸರಕಾರ 3 ಬಾರಿ ಅಂದರೆ 5.60 ಲಕ್ಷ. 12.32 ಲಕ್ಷ, 18.20 ಲಕ್ಷ ರೂ. ವೆಚ್ಚದಲ್ಲಿ ವೆಂಟಿಲೇಟರ್ ಖರೀದಿಸಿದೆ ಎಂದು ಅವರು ವಿವರಿಸಿದರು. 9.65 ಲಕ್ಷ ಪಿಪಿಟಿ ಕಿಟ್ ಖರೀದಿಯಲ್ಲೂ ಅವ್ಯವಹಾರ ಆಗಿದ್ದು, ಮಾರುಕಟ್ಟೆಯಲ್ಲಿ ಪಿಪಿಟಿ ಕಿಟ್ ಬೆಲೆ 330 ರೂ. ಇದೆ. ಆದರೆ ಮಹಾರಾಷ್ಟ್ರದ ಕಂಪನಿಯೊಂದರಲ್ಲಿ 2117 ರೂ. ಖರೀದಿಸಲಾಗಿದೆ ಎಂದು ಸಿದ್ದರಾಮಯ್ಯ ವಿವರಿಸಿದರು. ಎನ್95 ಮಾಸ್ಕ್ ಮಾರುಕಟ್ಟೆ ಬೆಲೆ 50ರಿಂದ 60 ರೂ. ಇದೆ. ಆದರೆ ಸರಕಾರ 126ರಿಂದ 150 ರೂ.ಗೆ ಖರೀದಿಸಿದೆ. ಥರ್ಮಲ್ ಸ್ಕ್ಯಾನಿಂಗ್ ಬೆಲೆ ಮಾರುಕಟ್ಟೆಯಲ್ಲಿ 15003000 ರೂ. ಇದ್ದರೆ ಸರಕಾರ 5945 ರೂ. ಕೊಟ್ಟು ಖರೀಸಿದೆ. ಸ್ಯಾನಿಟೈಸರ್ 50100 ರೂ. ಇದ್ದರೆ 350 ರೂ. ನೀಡಿ ಖರೀದಿಸಿದೆ. ಸಮಾಜ ಕಲ್ಯಾಣ ಇಲಾಖೆ 600 ರೂ.ಗೆ ಖರೀದಿಸಿದೆ. ಉಸಿರಾಟದ ಸಮಸ್ಯೆಗಾಗಿ ಆಕ್ಸಿಜನ್ ಅನ್ನು ಒಂದು ಯೂನಿಟ್ ಗೆ 4.36,800 ರೂ.ಗೆ ಖರೀದಿಸಲಾಗಿದೆ. ಆದರೆ ಕೇರಳದವರು 2.86,300ರೂ.ಗೆ ಖರೀದಿಸಿದೆ ಎಂದು ಭ್ರಷ್ಟಾಚಾರ ನಡೆದಿದೆ ಎಂಬುದಕ್ಕೆ ಸಾಕ್ಷಿಯಲ್ಲವೇ ಎಂದು ಸಿದ್ದರಾಮಯ್ಯ ವಿವರಿಸಿದರು.